ຜູ້ນໍາຢູໂຣບແລະເອເຊຍ ປະຊຸມສຸດຍອດກັນ ຢູ່ວຽງຈັນ
ເລື້ອງການເສີມສ້າງ ສາຍພົວພັນດ້ານເສດຖະກິດ ລະຫວ່າງ ເອເຊຍແລະຢູໂຣບ ກັບເລື້ອງຄວາມໝັ້ນຄົງ ແລະສະເຖຍລະພາບ ແມ່ນຈະເປັນຫົວຂໍ້ໃຫຍ່ ຂອງກອງປະຊຸມ.
ກອງປະຊຸມສຸດຍອດ ເອເຊຍ-ຢູໂຣບ ຄັ້ງທີ 9 ໄຂຂຶ້ນໃນວັນຈັນ ມື້ນີ້ ຢູ່ນະຄອນຫລວງວຽງຈັນ ຂອງ ສປປ ລາວ ໂດຍມີຄະນະຜູ້ ແທນຂັ້ນສູງ ຂອງ 51 ປະເທດຈາກທັງສອງທະວີບ ມາປະກອບ ສ່ວນເຮັດໃຫ້ກອງປະຊຸມຄັ້ງນີ້ ເປັນກອງປະຊຸມສາກົນໃນລະ ດັບສູງແລະໃຫຍ່ທີ່ສຸດ ເທົ່າທີ່ ສປປ ລາວ ໄດ້ເປັນເຈົ້າພາບ ຈັດຂື້ນ ສໍານັກງານຂ່າວສານປະເທດລາວ ລາຍງານວ່າ ຄະນະຜູ້ແທນ ທີ່ໄດ້ ເລີ່ມທະຍອຍເດີນທາງໄປຮອດໃນວັນທີ 3 ພະຈິກ ແມ່ນມີ ໂຮມທັງ ປະມຸກປະເທດ 14 ທ່ານ ຊຶ່ງໃນນັ້ນ 4 ທ່ານ ແມ່ນມາ ເຄື່ອນໄຫວຢ້ຽມຢາມ ສປປ ລາວ ຢ່າງເປັນທາງການຕາມຄໍາ ເຊື້ອເຊີນຂອງ ທ່ານຈູມມະລີ ໄຊຍະສອນ ປະທານປະເທດລາວ ຊຶ່ງໂຮມທັງນາຍົກ ລັດຖະມົນຕີສປ ຈີນ ທ່ານ ເຫວີນ ເຈ້ຍບາວ ທີ່ໄດ້ເຂົ້າຢ້ຽມຄໍານັບທ່ານຈູມມະລີ ໃນວັນອາທິດວານນີ້ ໃນຕອນເຊົ້າມື້ດຽວກັນ ທ່ານ ທອງສິງ ທໍາມະວົງ ນາຍົກລັດຖະມົນຕີ ສປປ ລາວ ກັບທ່ານເຫວີນ ເຈ້ຍບາວ ໄດ້ໄປຮ່ວມ ໃນພິທີຮັບ-ມອບ ຫໍປະຊຸມແຫ່ງຊາດ ທີ່ຈີນໄດ້ສ້າງໃຫ້ລ້າ ເພື່ອນໍາໃຊ້ໃນກອງປະຊຸມຄັ້ງນີ້ ເລື້ອງການເສີມສ້າງຄວາມແຂງແຮງໃຫ້ແກ່ສາຍພົວພັນດ້ານເສດຖະ ກິດ ລະຫວ່າງເອເຊຍ ແລະຢູໂຣບ ພ້ອມກັບເລື້ອງຄວາມໝັ້ນຄົງແລະສະເຖຍລະພາບຂອງຂົງເຂດ ແມ່ນຈະເປັນ ຫົວຂໍ້ໃຫຍ່ຂອງກອງປະຊຸມສຸດຍອດອາເຊັມຄັ້ງນີ້ ຊຶ່ງມີຂຶ້ນຕໍ່ໜ້າສະພາບການເສດຖະກິດ ຖົດຖອຍແລະໜີ້ສິນຈໍານວນມະຫາສານ ທີ່ຫລາຍໆປະເທດໃນຢູໂຣບກໍາລັງປະເຊີນຢູ່ ທ່ານ Jose Manuel Barroso ປະທານສະຫະພາບຢູໂຣບ ກ່າວຢູ່ທີ່ບາງກອກ ໃນວັນ ອາທິດວານນີ້ ວ່າເປົ້າໝາຍຂອງກອງປະຊຸມແມ່ນເພື່ອຫາສ້າງກໍ່ສ້າງສາຍພົວພັນດ້ານ ເສດຖະກິດທີ່ເຂ້ມແຂງກ່ວາເກົ່າ ໃນການສົນທະນາຫາລືກັນ ຊຶ່ງຈະຮວມທັງເລື້ອງບັນຫາ ທ້າທາຍຕ່າງໆທາງດ້ານສະເຖຍລະພາບ ແລະຄວາມໝັ້ນຄົງຂອງຂົງເຂດເອເຊຍນໍາ ທາງດ້ານເຈົ້າພາບນັ້ນ ກໍສະແດງຄວາມເຊື່ອໝັ້ນວ່າ ກອງປະຊຸມສຸດຍອດເອເຊຍ-ຢູໂຣບ ຈະປະສົບຄວາມສໍາເລັດໃນທຸກໆດ້ານ ອິງຕາມຊົງຣິດ ໂພນເງິນ ນັກຂ່າວຂອງເຮົາທີ່ລາຍ ງານມາຈາກວຽງຈັນ: ທ່ານຈູມມະລີ ໄຊຍະສອນ ປະທານປະເທດລາວ ໄດ້ສະແດງຄວາມເຊື່ອໝັ້ນໃນໂອກາດ ເປັນປະທານໃນພິທີເປີດກອງປະຊຸມສຸດຍອດເອເຊຍ-ຢູໂຣບ ASEM ຄັ້ງທີ 9 ຊຶ່ງລັດຖະ ບານລາວເປັນເຈົ້າພາບຈັດຂຶ້ນຢ່າງເປັນທາງການ ໃນວັນທີ 5 ພະຈິກນີ້ ຢູ່ນະຄອນວຽງຈັນ ວ່າ ກອງປະຊຸມຄັ້ງນີ້ຈະໄດ້ຮັບຜົນສໍາເລັດເປັນຢ່າງດີໃນທຸກໆດ້ານ ກັບທັງຍັງຈະເປັນໝາກ ຜົນທີ່ນໍາໄປສູ່ການຮ່ວມມືກັນເພື່ອການພັດທະນາຢ່າງຍືນຍົງລະຫວ່າງເອເຊຍກັບຢູໂຣບ ທັງໃນປັດຈຸບັນ ແລະອະນາຄົດອີກດ້ວຍ ດັ່ງທີ່ທ່ານໄດ້ໃຫ້ການຢືນຢັນວ່າ: